ສະຫະລັດ ຮຽກຮ້ອງໃຫ້ຈີນ ເປີດກວ້າງເພີ່ມຕື່ມ ແລະ ປົກປ້ອງສິດທິມະນຸດ (ເບິ່ງວີດີໂອ)
ສະຫະລັດວ່າ ການ​ເປີດ​ກ້ວາງ​ ແລະການ​ປົກປ້ອງ​​ສິດທິ​ມະນຸດ​ ​ແມ່ນຊ່ອງ​ທາງ​​ດີ​ທີ່​ສຸດ​ ໃນ​ການ​ຊຸກຍູ້​ຄວາມຮັ່ງມີ ແລະສະຖຽນລະພາບໃນຈີນ
ຮອງປະທານາທິບໍດີສະຫະລັດ ທ່ານ ໂຈ ບາຍເດີນ ກ່າວວ່າການເປີດກ້ວາງຕື່ມອີກ ແລະການປົກປ້ອງກັນສິດທິມະນຸດສາກົນ ແມ່ນຊ່ອງທາງທີ່ດີທີ່ສຸດໃນການຊຸກຍູ້ສົ່ງ ເສີມຄວາມໝັ່ງຄັ່ງສົມບູນ ແລະສະຖຽນລະພາບໃນປະເທດຈີນ ທໍານຽບຂາວກ່າວວ່າ ທ່ານບາຍເດີນ ໄດ້ເນັ້ນໜັກເຖິງຄວາມໝັ້ນໝາຍຂອງລັດ ຖະບານທ່ານໂອບາມາ ກ່ຽບກັບການເຄົາລົບນັບຖືສິດທິມະນຸດ ຢູ່ໃນການໂອ້ລົມ ເຈລະຈາໃນວັນມື້ວັນພຸດຜ່ານມາ ກັບພວກສະໜັບສະໜຸນການປະຕິຮູບໃນ ປະເທດຈີນ ການພົບປະຂອງທ່ານບາຍເດີນ ໄດ້ມີຂື້ນໃນຂະນະທີ່ທ່ານຕຽມໃຫ້ການ ຮັບຕ້ອນ ຮອງປະທານປະເທດຈີນ ທ່ານ Xi Jingping ໃນອາທິດໜ້ານີ້ ໃນບັນດາພວກທີ່ ເຂົ້າຮ່ວມພົບປະກັບທ່ານບາຍດັນ ກໍມີຜູ້ອຳນວຍການກຸ່ມປົກປ້ອງສິດທິມະນຸດ Human Rights Watch ທ່ານ Kenneth Roth ທີ່ໄດ້ຮຽກຮ້ອງໃຫ້ປະທານາທິ ບໍດີໂອບາມາ ຂໍໃຫ້ຈີນປັບປຸງປະຫວັດການເຄົາລົບນັບຖືສິດທິມະນຸດຂອງຕົນ ໃຫ້ດີຂຶ້ນ ບັນດານັກເຄື່ອນໄຫວດ້ານສິດທິມະນຸດກ່າວວ່າ ເຈົ້າໜ້າທີ່ຈີນໄດ້ທຳການປາບປາມ ຢ່າງໜັກຕໍ່ພວກຄັດຄ້ານທີ່ບໍ່ເຫັນດີນໍາ ມີລາຍງານວ່າ ມີຊາວທິເບດອີກຄົນນຶ່ງໄດ້ ເຜົາໂຕຕາຍ ຢູ່ໃນແຂວງສີສວນ ໃນວັນພຸດຜ່ານມານີ້ ເພື່ອປະທ້ວງນະໂຍບາຍ ຂອງປັກກິ່ງ